CELEX: 62011TN0118
Language: lt
Date: 2011-03-02 00:00:00
Title: Byla T-118/11: 2011 m. kovo 2 d. pareikštas ieškinys byloje Attey prieš Tarybą

30.4.2011   
            
            
               LT
            
            
               Europos Sąjungos oficialusis leidinys
            
            
               C 130/17
            
         2011 m. kovo 2 d. pareikštas ieškinys bylojeAttey prieš Tarybą
   
   (Byla T-118/11)
   2011/C 130/30
   Proceso kalba: prancūzų
   
      Šalys
   
   
      Ieškovas: Philipp Attey (Abidžanas, Dramblio Kaulo Krantas), atstovaujamas advokato J.-C. Tchikaya
   
      Atsakovė: Europos Sąjungos Taryba
   
      Ieškovo reikalavimai
   
   Ieškovas Bendrojo Teismo prašo:
   
               —
            
            
               Panaikinti 2011 m. sausio 14 d. Tarybos sprendimą 2011/18/BUSP, kuriuo iš dalies keičiamas Tarybos sprendimas 2010/656/BUSP, kuriuo atnaujinamos ribojamosios priemonės Dramblio Kaulo Krantui, ir 2011 m. sausio 14 d. Tarybos reglamentą (ES) Nr. 25/2011, iš dalies keičiantį Reglamentą (EB) Nr. 560/2005, nustatantį tam tikras konkrečias ribojančias priemones, taikytinas tam tikriems asmenims ir subjektams, atsižvelgiant į padėtį Dramblio Kaulo Krante, tiek, kiek jie susiję su ieškovu.
            
         
               —
            
            
               Priteisti iš Tarybos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamas ieškinį, ieškovas nurodo keturis pagrindus.
   
               1.
            
            
               Pirmasis pagrindas susijęs su akivaizdžia vertinimo klaida: ieškovui taikytos ribojančios priemonės dėl to, kad jis kliudė taikos ir sutaikinimo procesui Dramblio Kaulo Krante ir nepripažino prezidento rinkimų rezultatų, pagrįstos klaidingu atsakovės įsitikinimu, jog A. Ouattara buvo išrinktas Dramblio Kaulo Kranto Respublikos prezidentu, nors Konstitucinė taryba išrinktu prezidentu paskelbė L. Gbagbo.
            
         
               2.
            
            
               Antrasis pagrindas susijęs su piktnaudžiavimu įgaliojimais: ginčijamais teisės aktais i) siekta kito tikslo nei nurodytas ES sutarties 21 straipsnyje, t. y. visame pasaulyje skatinti demokratiją ir teisės viršenybę, turint mintyje, kad L. Gbagbo buvo demokratiškai paskelbtas Dramblio Kaulo Kranto Respublikos prezidentu, ir ii) pažeista Jungtinių Tautų Chartija, kurios Europos Sąjunga skatina laikytis, nes atsakovė nepaisė nesikišimo į valstybės vidaus reikalus principo.
            
         
               3.
            
            
               Trečiasis pagrindas susijęs su SESV 215 straipsnio 3 dalies pažeidimu, nes ginčijamuose teisės aktuose neįtvirtinta jokia teisinė apsaugos priemonė.
            
         
               4.
            
            
               Ketvirtasis pagrindas susijęs su Europos Sąjungos pagrindinių teisių chartijos pažeidimu:
               
                           —
                        
                        
                           pažeista ieškovo teisė į gynybą, nes atsakovė jam nepranešė apie turimus jo kaltės įrodymus, taip ieškovui nesuteikdama galimybės tinkamai pateikti savo vertinimą šiuo atžvilgiu, ir
                        
                     
                           —
                        
                        
                           neproporcingai pasikėsinta į ieškovo teisę į nuosavybę.